Karl von Frisch

Karl Ritter von Frisch (født 20. november 1886 i Wien i Østerrike, død 12. juni 1982 i München i Vest-Tyskland) var en østerriksk etolog. Han er hovedsakelig kjent for sitt atferdsbiologiske arbeid med bier. Han studerte bienes sanser, og fant blant annet ut hvordan de kommuniserer gjennom dans. Teorien ble i starten møtt med stor skepsis, men i ettertid har det vist seg at Frisch hadde rett.

I 1973 fikk han Nobelprisen i fysiologi eller medisin sammen med Konrad Lorenz og Nikolaas Tinbergen. Frisch ble i 1952 utnevnt til den tyske ordenen Pour le Mérite für Wissenschaften und Künste.

 Referanser 

 Eksterne lenker 

Kategori:Nobelprisvinnere (fysiologi eller medisin)
Kategori:Østerrikske biologer
Kategori:Pour le Mérite
Kategori:Etologer
Kategori:Personer fra Wien